去到坐低發現真係好迫，枱與枱之間好少位，形成環境好嘈吵，再加上冷氣唔夠，係幾令人卻步。如果咁岩有一大班人係隔離枱，我相信你都幾難聽到你朋友所講嘅嘢喇。裝修環境其實係有落心機，不過以當晚來計，燈光不足。講返食物，味道唔錯，分量亦都足夠，但可以再檢討買相，並非所有熱食都需要跟gas爐，當晚我order嘅炒年糕都會跟gas爐，其實係貼心安排，不過安全性不夠，感覺上個隻碟好容易跌低，所以立即叫人收走。整體上可以再幫襯。